Up-2787/08
Natisni
Opravilna št.:
Up-2787/08
Datum odločitve:
11. 12. 2008
ECLI:
ECLI:SI:USRS:2008:Up.2787.08
Akt:
Ustavna pritožba zoper sklep Okrožnega sodišča v Celju št. Ks 563/2008 z dne 26. 9. 2008 v zvezi s sklepom Okrožnega sodišča v Celju št. I Kpd 957/2008 z dne 13. 8. 2008, sklep Okrožnega sodišča v Celju št. Ks 562/2008 z dne 26. 9. 2008 v zvezi s sklepom Okrožnega sodišča v Celju št. I Kpd 956/2008 z dne 13. 8. 2008, sklep Okrožnega sodišča v Celju št. Ks 561/2008 z dne 26. 9. 2008 v zvezi s sklepom Okrožnega sodišča v Celju št. I Kpd 955/2008 z dne 13. 8. 2008 in sklep Okrožnega sodišča v Celju št. Ks 560/2008 z dne 26. 9. 2008 v zvezi s sklepom Okrožnega sodišča v Celju št. I Kpd 954/2008 z dne 13. 8. 2008
Izrek:
Ustavna pritožba zoper sklep Okrožnega sodišča v Celju št. Ks 563/2008 z dne 26. 9. 2008 v zvezi s sklepom Okrožnega sodišča v Celju št. I Kpd 957/2008 z dne 13. 8. 2008, sklep Okrožnega sodišča v Celju št. Ks 562/2008 z dne 26. 9. 2008 v zvezi s sklepom Okrožnega sodišča v Celju št. I Kpd 956/2008 z dne 13. 8. 2008, sklep Okrožnega sodišča v Celju št. Ks 561/2008 z dne 26. 9. 2008 v zvezi s sklepom Okrožnega sodišča v Celju št. I Kpd 955/2008 z dne 13. 8. 2008 in sklep Okrožnega sodišča v Celju št. Ks 560/2008 z dne 26. 9. 2008 v zvezi s sklepom Okrožnega sodišča v Celju št. I Kpd 954/2008 z dne 13. 8. 2008 se zavrže.
Evidenčni stavek:
Če pritožnik nima več pravnega interesa za nadaljevanje postopka z ustavno pritožbo, jo Ustavno sodišče zavrže.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.
1.5.51.2.5 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Določitev načina izvršitve začasnega zadržanja.
Pravna podlaga:
Člen 55.b.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Vlagatelj:
Darja Šaver, Šempeter pri Gorici
Datum vloge:
4. 11. 2008
Vrsta odločitve:
sklep
Vrsta rešitve:
zavrženje
Dokument:
US28475
Dokument v PDF obliki:
Up-2787-08.pdf
80 KB
Prenesite datoteko
Up-2787/08-8
11. 12. 2008
SKLEP
Ustavno sodišče je v postopku odločanja o ustavni pritožbi Darja Šaverja, Šempeter pri Gorici, ki ga zastopa Anton Nosan, odvetnik v Ljubljani, na seji 11. decembra 2008
sklenilo:
Ustavna pritožba zoper sklep Okrožnega sodišča v Celju št. Ks 563/2008 z dne 26. 9. 2008 v zvezi s sklepom Okrožnega sodišča v Celju št. I Kpd 957/2008 z dne 13. 8. 2008, sklep Okrožnega sodišča v Celju št. Ks 562/2008 z dne 26. 9. 2008 v zvezi s sklepom Okrožnega sodišča v Celju št. I Kpd 956/2008 z dne 13. 8. 2008, sklep Okrožnega sodišča v Celju št. Ks 561/2008 z dne 26. 9. 2008 v zvezi s sklepom Okrožnega sodišča v Celju št. I Kpd 955/2008 z dne 13. 8. 2008 in sklep Okrožnega sodišča v Celju št. Ks 560/2008 z dne 26. 9. 2008 v zvezi s sklepom Okrožnega sodišča v Celju št. I Kpd 954/2008 z dne 13. 8. 2008 se zavrže.
Obrazložitev
1. Pritožnik je 4. 11. 2008 vložil ustavno pritožbo zoper pravnomočne sklepe, s katerimi je bilo različnim bankam in Centralni klirinško depotni družbi, d. d., Ljubljana, pri katerih ima odprte račune, prepovedano izplačilo zneskov na teh računih bodisi pritožniku bodisi komurkoli po njegovem nalogu ter odrejena zaznamba v zemljiški knjigi Okrajnega sodišča v Novi Gorici. Namen tega ukrepa naj bi bilo zavarovanje zahtevka za odvzem premoženjske koristi skladno s 502. členom Zakona o kazenskem postopku (Uradni list RS, št. 63/94 in nasl. – ZKP), ki naj bi jo pritožnik pridobil s storitvijo kaznivega dejanja oškodovanja upnikov po 234. členu Kazenskega zakonika (Uradni list RS, št. 63/94 in nasl. – KZ). Ukrep je bil izdan z veljavnostjo do 15. 11. 2008.
2. Senat Ustavnega sodišča je na seji 7. 11. 2008 sklenil, da ustavno pritožbo sprejme v obravnavo. Hkrati je odločil, da mora preiskovalni sodnik v roku treh dni ugotoviti, ali ima pritožnik potrebna sredstva in možnosti za lastno preživljanje in za preživljanje oseb, ki jih je po zakonu dolžan preživljati, ter v primeru, če jih nima, dovoliti, da se pritožniku ali komurkoli po njegovem nalogu omogoči izplačilo zneskov z bančnih računov, navedenih v sklepu, kolikor je to nujno potrebno za njegovo preživljanje in za preživljanje oseb, ki jih je po zakonu dolžan preživljati.
3. Izpodbijani sklepi so 15. 11. 2008 prenehali učinkovati. Ustavno sodišče praviloma šteje, da v primeru, ko izpodbijani posamični akt v času odločanja ne učinkuje več, ni izkazan pravni interes za odločanje Ustavnega sodišča. Drugačno stališče je Ustavno sodišče sprejelo glede varstva pravice do osebne svobode iz prvega odstavka 19. člena Ustave v odločbi št. Up-315/00 z dne 3. 7. 2003 (Uradni list RS, št. 70/03 in OdlUS XII, 104). Ker obravnavani primer ni takšen, je Ustavno sodišče ustavno pritožbo zavrglo.
4. Ustavno sodišče je sprejelo ta sklep na podlagi druge alineje prvega odstavka 55.b člena Zakona o Ustavnem sodišču (Uradni list RS, št. 64/07 – ur. p. b. – ZUstS) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik